Képmás kezelésére vonatkozó adatkezelési tájékoztató

A **Szent István Hitoktatási és Művelődési Ház** (székhely: 8000 Székesfehérvár, Liszt Ferenc u. 1.; „**Művelődési Ház**”)az Európai Unió és a Tanács 2016/679. számú rendelete („**Rendelet**”) 13 cikkének való megfelelés érdekébenaz alábbiak szerint kezeli az általa vagy megbízásából rendezett rendezvények során készített fényképek és videófelvételeket:

Az **adatkezelés célja** a Művelődési Ház rendezvényeinek, eseményeinek, történetének dokumentálása, valamint a Művelődési Ház eseményeinek, történetének nyilvánosságra hozatala.

Az **adatkezelési jogalapja** az Ön hozzájárulása (Rendelet 6. cikk (1) bekezdés a) pont).

A képmását a Művelődési Ház a honlapján **nyilvánosságra hozza**, valamint a Művelődési Ház kiadványaiban megjelenteti, valamint a felvételt készítő szolgáltató részére átadja.

A **felvétel kezelésének időtartama** elektronikus úton történő nyilvánosságra hozatal esetén 3 (három) évig, papíralapú nyilvánosságra hozatal esetén pedig az utolsó papíralapon elérhető példány élettartamáig teszi elérhetővé.

A Művelődési Ház **adatvédelmi tisztviselőt** nem nevezett ki. A személyes adatai kezelésével kapcsolatban a következő **jogokat** gyakorolhatja az adatvedelem@szentistvanmuvelodesihaz.hu e-mail címre küldött e-mail útján.

A Művelődési Ház az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. A Művelődési Ház szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Művelődési Ház a késedelem okainak megjelölésével a kérelem kézhezvételétől számított egy hónapon belül tájékoztatja Önt.

Hozzájárulás visszavonásához való jog: Ön bármikor jogosult a személyes adatai kezeléséhez adott hozzájárulást visszavonni.

Hozzáféréshez való jog: Ön tájékoztatást kérhet a Művelődési Háztól arra vonatkozóan, hogy a Művelődési Ház kezeli-e a személyes adatait. Amennyiben kérése kiterjes a másolat kiadására, akkor a Művelődési Ház a kezelt személyes adatai másolatát az Ön rendelkezésére bocsátja oly módon, hogy a felvételen szereplő további személyek nem lesznek felismerhetők a felvétel másolatán.

Helyesbítéshez való jog: Ön jogosult a Művelődési Háztól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait. Az Ön helyesbítésre vonatkozó joga nem terjed ki arra, hogy a Művelődési Ház a felvételt módosítsa.

Törléshez való jog: Ön kérheti a felvétel törlését.

Adatkezelés korlátozásához való jog: Ön a felvétel kezelésének korlátozását kérheti, ha vitatja a személyes adatok pontosságát, az adatkezelés jogellenes és Ön a személyes adatok törlését ellenzi, a Művelődési Háznak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy Ön tiltakozik az adatkezelés ellen a saját helyzetével kapcsolatos okból. Az adatkezelés korlátozása esetén a Művelődési Ház a személyes adatok tárolása kivételével csak az Ön hozzájárulásával vagy jogi igények előterjesztéséhez, érvényesítéséhez vagy védelméhez vagy más személy jogainak védelme érdekében.

Ha úgy gondolja, hogy a Művelődési Ház **megsértette a jogait** a személyes adatok kezelése során, akkor lépjen velünk kapcsolatba az adatvedelem@szentistvanmuvelodesihaz.hu e-mail címre küldött e-mail útján vagy személyesen, illetve panaszt nyújthat be a Nemzeti Adatvédelmi és Információszabadság Hatósághoz a 1363 Budapest, Pf.: 9. levelezési címen, a 1055 Budapest, Falk Miksa utca 9-11. cím alatt, illetve a +36 (1) 391-1400 telefonszámon, +36 (1) 391-1410 fax számon vagy az ugyfelszolgalat@naih.hu e-mail címen, honlap: naih.hu), valamint lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Művelődési Ház székhelye szerint illetékes bírósághoz nyújtja be keresetét.

**Amennyiben nem kíván a Művelődési Ház által készített fényképeken, videófelvételeken szerepelni, akkor kérjük, hogy a rendezvényen arra a területre üljön, ahol a fényképek, videófelvételek készítése tilos jelzést látja. A Művelődési Ház e területen ülőkről nem készít fényképet vagy videófelvételt, azonban nem tudja biztosítani, hogy más személyek e területen ülőkről ne készítsenek felvételeket.**